[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 24.8.2005

COM(2005) 384 τελικό

2005/0164 (CNS)

Πρόταση

ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ

περί κοινής οργανώσεως αγοράς στον τομέα των σπόρων προς σπορά

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Ο κανονισμός (ΕΟΚ) αριθ. 2358/71 του Συμβουλίου περί κοινής οργανώσεως αγοράς στον τομέα των σπόρων προς σπορά καθώς και των κωδικών ΣΟ των αντίστοιχων προϊόντων αποτέλεσε αντικείμενο πολλών ουσιαστικών τροποποιήσεων. Λόγω αυτών και ιδίως εξαιτίας των τροποποιήσεων που πραγματοποιήθηκαν βάσει του κανονισμού (ΕΚ) αριθ. 1782/2003 της 29ης Σεπτεμβρίου 2003 για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς, θα πρέπει να καταργηθεί και να αντικατασταθεί από νέο κανονισμό ώστε να εξασφαλισθεί η σαφήνεια και η καλή κατανόηση της κοινοτικής νομοθεσίας.

Οι διατάξεις του κανονισμού (ΕΟΚ) αριθ. 1674/72 του Συμβουλίου της 2ας Αυγούστου 1972 περί θεσπίσεως γενικών κανόνων για τη χορήγηση και χρηματοδότηση της ενισχύσεως στον τομέα των σπόρων προς σπορά ενσωματώνονται στους πρακτικούς κανόνες εφαρμογής που προβλέπει το κεφάλαιο 10 του κανονισμού (ΕΚ) αριθ. 1973/2004 της Επιτροπής. Κατά συνέπεια επιβάλλεται να καταργηθεί ο κανονισμός (ΕΟΚ) αριθ. 1674/72 του Συμβουλίου.

Το καθεστώς των πιστοποιητικών εισαγωγής καθίσταται ενιαίο για όλες τις εισαγωγές σπόρων ενώ παράλληλα απλοποιείται δεδομένου ότι δεν προβλέπονται πλέον εξαιρέσεις για τις εισαγωγές που πραγματοποιούνται στο πλαίσιο συμβάσεων πολλαπλασιασμού σε τρίτες χώρες, κατόπιν δέουσας καταχώρισης.

Οι ισχύουσες διατάξεις όσον αφορά την παροχή εθνικών ενισχύσεων εκ μέρους της Φιλανδίας λόγω των ιδιαίτερων κλιματικών συνθηκών της, διατηρούνται και η Επιτροπή θα διαβιβάσει στο Συμβούλιο έκθεση σχετικά με τα αποτελέσματα των ως άνω ενισχύσεων πριν από την 1η Ιανουαρίου 2006.

2005/0164 (CNS)

Πρόταση

ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ

περί κοινής οργανώσεως αγοράς στον τομέα των σπόρων προς σπορά

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 36 και 37 παράγραφος 2, τρίτο εδάφιο,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Ευρωπαϊκής Οικονομικής και Κοινωνικής Επιτροπής,

Εκτιμώντας τα εξής:

(1) Η λειτουργία και η ανάπτυξη της κοινής αγοράς γεωργικών προϊόντων θα πρέπει να συνοδεύεται από τη θέσπιση κοινής γεωργικής πολιτικής και αυτή θα πρέπει ιδίως να περιλαμβάνει κοινή οργάνωση των γεωργικών αγορών, η οποία μπορεί να λάβει διάφορες μορφές ανάλογα με τα προϊόντα.

(2) Ο κανονισμός (ΕΟΚ) αριθ. 2358/71 του Συμβουλίου περί κοινής οργανώσεως αγοράς στον τομέα των σπόρων προς σπορά[1] αποτέλεσε αντικείμενο πολλών ουσιαστικών τροποποιήσεων. Λόγω αυτών και ιδίως εξαιτίας των τροποποιήσεων που πραγματοποιήθηκαν βάσει του κανονισμού (ΕΚ) αριθ. 1782/2003 της 29ης Σεπτεμβρίου 2003 για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς καθώς και για την τροποποίηση των κανονισμών(ΕΟΚ) αριθ. 2019/93, (ΕΚ) αριθ. 1452/2001, (ΕΚ) αριθ. 1453/2001, (ΕΚ) αριθ. 1454/2001, (ΕΚ) αριθ. 1868/94, (ΕΚ) αριθ. 1251/1999, (ΕΚ) αριθ. 1254/1999, (ΕΚ) αριθ. 1673/2000, (ΕΟΚ) αριθ. 2358/71 et (ΕΚ) αριθ. 2529/2001[2]. Χάριν σαφήνειας πρέπει επομένως να καταργηθεί ο κανονισμός (ΕΚ) αριθ. 2358/71 και να αντικατασταθεί από νέο κανονισμό.

(3) Οι διατάξεις του κανονισμού (ΕΟΚ) αριθ. 1674/72 του Συμβουλίου της 2ας Αυγούστου 1972 περί θεσπίσεως γενικών κανόνων για τη χορήγηση και χρηματοδότηση της ενισχύσεως στον τομέα των σπόρων προς σπορά [3] ενσωματώνονται στους πρακτικούς κανόνες εφαρμογής που προβλέπει το κεφάλαιο 10 του κανονισμού (ΕΚ) αριθ. 1973/2004 της Επιτροπής της 29ης Οκτωβρίου 2004 Για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1782/2003 του Συμβουλίου όσον αφορά τα καθεστώτα στήριξης τα προβλεπόμενα βάσει των τίτλων 4 και 4α του εν λόγω κανονισμού και τη χρήση των εκτάσεων γης που προκύπτουν από την παύση καλλιέργειας για την παραγωγή πρώτων υλών[4]. Κατά συνέπεια επιβάλλεται να καταργηθεί ο κανονισμός (ΕΟΚ) αριθ. 1674/72.

(4) Για την παρακολούθηση του όγκου του εμπορίου σπόρων με τρίτες χώρες, πρέπει να προβλεφθεί καθεστώς πιστοποιητικών εισαγωγής και εξαγωγής, με σύσταση εγγύησης που θα εξασφαλίζει την πραγματοποίηση των ενεργειών για τις οποίες ζητούνται τα εν λόγω πιστοποιητικά.

(5) Το καθεστώς των δασμών επιτρέπει την παραίτηση από κάθε άλλο μέτρο προστασίας όσον αφορά τα εμπορεύματα που εισάγονται από τρίτες χώρες.

(6) Η εσωτερική αγορά και ο μηχανισμός των δασμών μπορεί, σε εξαιρετικές περιστάσεις, να αποδειχθεί ατελής. Για να μην αφεθεί, στις περιπτώσεις αυτές, η κοινοτική αγορά χωρίς άμυνα κατά των διαταραχών που πιθανόν να προκύψουν, η Κοινότητα θα πρέπει να είναι σε θέση να λάβει όλα τα αναγκαία μέτρα χωρίς καθυστέρηση. Τα εν λόγω μέτρα πρέπει να συνάδουν προς τις διεθνείς υποχρεώσεις της Κοινότητας

(7) Η εύρυθμη λειτουργία της ενιαίας αγοράς στον τομέα των σπόρων θα ετίθετο σε κίνδυνο από τη χορήγηση των εθνικών ενισχύσεων Επομένως, οι διατάξεις της συνθήκης που διέπουν τις κρατικές ενισχύσεις θα πρέπει να εφαρμόζονται στα προϊόντα που καλύπτονται από την παρούσα κοινή οργάνωση αγοράς. Εν τούτοις μετά από την προσχώρηση της, η Φιλανδία δύναται, εφόσον προηγηθεί σχετική άδεια εκ μέρους της Επιτροπής, να χορηγεί ενισχύσεις για ορισμένες ποσότητες σπόρων και σπόρων σιτηρών που παράγονται αποκλειστικά και μόνο στο συγκεκριμένο κράτος μέλος λόγω των ιδιαίτερων κλιματικών συνθηκών που επικρατούν σε αυτό.

(8) Επειδή η κοινή αγορά των σιτηρών εξελίσσεται συνεχώς, τα κράτη μέλη και η Επιτροπή θα πρέπει αμοιβαίως να παρέχουν διαρκώς πληροφορίες σχετικές με τις εν λόγω εξελίξεις.

(9) Τα αναγκαία μέτρα για την εφαρμογή του παρόντος κανονισμού πρέπει να θεσπίζονται σύμφωνα με την απόφαση 1999/468/ΕΚ του Συμβουλίου της 28ης Ιουνίου 1999 για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή[5]

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Κεφάλαιο ΙΕισαγωγικές διατάξεις

Άρθρο 1

Στον τομέα των σπόρων για σπορά συνιστάται κοινή οργάνωση αγοράς που διέπει τα ακόλουθα προϊόντα:

Κωδικός ΣΟ | Περιγραφή εμπορευμάτων |

0712 90 11 | Γλυκό καλαμπόκι, υβρίδιο που προορίζεται για σπορά |

0713 10 10 | Πίσσα (Pisum sativum) για σπορά |

ex 0713 20 00 | Ρεβίθια που προορίζονται για σπορά |

ex 0713 31 00 | φασόλια των ειδών Vigna mungo (L.) Hepper ή Vigna radiata (L.) Wilczek, που προορίζονται για σπορά |

ex 0713 32 00 | Φασόλια «μικρά κόκκινα» (φασόλια Adzuki) (Phaseolus ή Vigna angularis), που προορίζονται για σπορά |

0713 33 10 | Φασόλια κοινά (Phaseolus vulgaris), που προορίζονται για σπορά |

ex 0713 39 00 | Άλλα φασόλια που προορίζονται για σπορά |

ex 0713 40 00 | Φακές που προορίζονται για σπορά |

ex 0713 50 00 | Κουκιά (Vicia faba var. major) και λαθούρια (φάβα) (Vicia faba var. equina κaι Vicia faba var. minor), που προορίζονται για σπορά |

ex 0713 90 00 | Άλλα όσπρια ξερά που προορίζονται για σπορά |

1001 90 10 | Όλυρα (σπέλτα) που προορίζεται για σπορά |

ex 1005 10 | Υβρίδιο καλαμποκιού για σπορά |

1006 10 10 | Ρύζι με το φλοιό του (ρύζι paddy), που προορίζεται για σπορά |

1007 00 10 | Υβρίδιο σόργου σε κόκκους που προορίζεται για σπορά |

1201 00 10 | Κουκιά σόγιας, έστω και σπασμένα, που προορίζονται για σπορά |

1202 10 10 | Αράπικα φιστίκια όχι ψημένα ούτε αλλιώς παρασκευασμένα, με κέλυφος, που προορίζονται για σπορά |

1204 00 10 | Σπέρματα λιναριού, έστω και σπασμένα, που προορίζονται για σπορά |

1205 10 10 | Σπέρματα αγριογογγύλης ή αγριοκράμβης, έστω και σπασμένα, που προορίζονται για σπορά |

1206 00 10 | Σπέρματα ηλιοτρόπιου, έστω και σπασμένα που προορίζονται για σπορά |

ex 1207 | Άλλα σπέρματα και ελαιώδεις καρποί, έστω και σπασμένα, που προορίζονται για σπορά |

1209 | Σπέρματα, καρποί και σπόροι για σπορά |

Άρθρο 2

Η περίοδος εμπορίας για τους σπόρους προς σπορά, αρχίζει την 1η Ιουλίου κάθε έτους και λήγει την 30ή Ιουνίου του επομένου έτους.

Άρθρο 3

Ο παρών κανονισμός ισχύει υπό την επιφύλαξη των μέτρων που προβλέπει ο κανονισμός (ΕΚ) αριθ.1782/2003.

ΚΕΦΑΛΑΙΟ IIΚαθεστώς των συναλλαγών με τις τρίτες χώρες

Άρθρο 4

1. Για κάθε εισαγωγή στην Κοινότητα των προϊόντων που αναφέρονται στο άρθρο 1 μπορεί να απαιτηθεί η προσκόμιση πιστοποιητικού εισαγωγής. Τα προϊόντα για τα οποία απαιτούνται πιστοποιητικά εισαγωγής ορίζονται σύμφωνα με τη διαδικασία που προβλέπεται στο άρθρο 10 παράγραφος 2.

2. Τα κράτη μέλη χορηγούν το πιστοποιητικό σε κάθε ενδιαφερόμενο που υποβάλλει αίτηση, ανεξαρτήτως του τόπου εγκατάστασης του στην Κοινότητα .

3. Το πιστοποιητικό αυτό ισχύει για εισαγωγή σε οιοδήποτε σημείο της Κοινότητος. Τα εν λόγω πιστοποιητικά εκδίδονται κατόπιν σύστασης εγγύησης, με την οποία διασφαλίζεται ότι τα προϊόντα εισάγονται κατά τη διάρκεια ισχύος του πιστοποιητικού. Πλην ανωτέρας βίας, η εγγύηση καταπίπτει εν όλω ή εν μέρει, εάν η εισαγωγή ή η εξαγωγή δεν πραγματοποιηθεί εμπροθέσμως ή πραγματοποιηθεί μόνο εν μέρει.

Άρθρο 5

Εφόσον ο παρών κανονισμός δεν ορίζει το αντίθετο, οι δασμολογικοί συντελεστές του κοινού δασμολογίου εφαρμόζονται για τα προϊόντα που αναφέρονται στο άρθρο 1.

Άρθρο 6

1. Οι γενικοί κανόνες ερμηνείας της συνδυασμένης ονοματολογίας και οι αντίστοιχοι πρακτικοί κανόνες εφαρμογής ισχύουν για τη δασμολογική ταξινόμηση των προϊόντων που αναφέρονται στο άρθρο 1. Η δασμολογική ονοματολογία που προκύπτει από την εφαρμογή του παρόντος κανονισμού ενσωματώνεται στο Κοινό Δασμολόγιο.

2. Εφόσον ο παρών κανονισμός ή διατάξεις που θεσπίζονται κατ' εφαρμογήν του δεν ορίζουν το αντίθετο, απαγορεύονται κατά τις συναλλαγές με τις τρίτες χώρες:

α) η είσπραξη κάθε φορολογικής επιβάρυνσης ισοδυνάμου με δασμούς αποτελέσματος,

β) η εφαρμογή κάθε ποσοτικού περιορισμού ή μέτρου ισοδυνάμου αποτελέσματος.

Άρθρο 7

1. Εάν, λόγω των εισαγωγών ή των εξαγωγών, η κοινοτική αγορά ενός ή περισσοτέρων από τα προϊόντα του άρθρου 1 υφίσταται ή απειλείται να υποστεί, σοβαρές διαταραχές που θα μπορούσαν να θέσουν σε κίνδυνο την επίτευξη των στόχων του άρθρου 33 της Συνθήκης, είναι δυνατόν να εφαρμοσθούν κατά τις συναλλαγές με τις χώρες που δεν είναι μέλη του Παγκόσμιου Οργανισμού Εμπορίου (ΠΟΕ) τα ενδεικνυόμενα μέτρα, μέχρις ότου εκλείψει η εν λόγω διαταραχή ή απειλή διαταραχής.

2. Εάν προκύψει η κατάσταση που αναφέρεται στην παράγραφο 1, η Επιτροπή, μετά από αίτηση ενός κράτους μέλους ή με δική της πρωτοβουλία, αποφασίζει τη λήψη των αναγκαίων μέτρων. Τα κράτη μέλη ενημερώνονται για τα εν λόγω μέτρα, τα οποία εφαρμόζονται αμέσως. Εάν ένα κράτος μέλος υποβάλει στην Επιτροπή σχετική αίτηση, η Επιτροπή αποφασίζει επ' αυτής εντός τριών εργασίμων ημερών από την παραλαβή της αίτησης.

3. Οποιοδήποτε κράτος μέλος μπορεί να παραπέμψει στο Συμβουλίου τα μέτρα που αναφέρονται στην παράγραφο 2 εντός τριών εργάσιμων ημερών από την ημερομηνία κοινοποίησής τους. Το Συμβουλίου συνεδριάζει χωρίς καθυστέρηση. Μπορεί, με ειδική πλειοψηφία, να τροποποιήσει ή να ακυρώσει τα εν λόγω μέτρα εντός ενός μηνός από την ημέρα κατά την οποία παραπέμφθηκε στο Συμβουλίου.

4. Οι διατάξεις που θεσπίζονται δυνάμει του παρόντος άρθρου εφαρμόζονται λαμβανομένων υπόψη των υποχρεώσεων, οι οποίες απορρέουν από τις συμφωνίες που συνάπτονται σύμφωνα με το άρθρο 300 παράγραφος 2 της Συνθήκης.

ΚΕΦΑΛΑΙΟ III

Γενικές διατάξεις

Άρθρο 8

1. Υπό την επιφύλαξη αντιθέτων διατάξεων του παρόντος κανονισμού, τα άρθρα 87, 88 και 89 της συνθήκης εφαρμόζονται στην παραγωγή και στην εμπορία των προϊόντων που αναφέρονται στο άρθρο 1 του παρόντος κανονισμού.

2. Εν τούτοις η Φιλανδία δύναται, εφόσον προηγηθεί σχετική άδεια εκ μέρους της Επιτροπής, να χορηγεί ενισχύσεις για ορισμένες ποσότητες σπόρων και σπόρων σιτηρών αντιστοίχως που παράγονται αποκλειστικά και μόνο στο συγκεκριμένο κράτος μέλος λόγω των ιδιαίτερων κλιματικών συνθηκών που επικρατούν σε αυτό.

Πριν από την 1η Ιανουαρίου 2006, η Επιτροπή, βάσει στοιχείων που παρέχει σε εύθετο χρόνο η Φινλανδία, διαβιβάζει στο Συμβουλίου έκθεση για τα αποτελέσματα των ενισχύσεων που εγκρίθηκαν, συνοδευόμενη από τις αναγκαίες προτάσεις.

Άρθρο 9

Τα κράτη μέλη και η Επιτροπή ανακοινώνουν αμοιβαίως τα αναγκαία στοιχεία για την εφαρμογή του παρόντος κανονισμού.

Άρθρο 10

1. Η Επιτροπή επικουρείται από τη διαχειριστική επιτροπή σπόρων προς σπορά, στο εξής καλούμενη “επιτροπή”.

2. Στην περίπτωση που γίνεται αναφορά στο παρόν άρθρο, εφαρμόζονται τα άρθρα 4 και 7 της απόφασης 1999/468/ΕΚ.

Η περίοδος που προβλέπεται στο άρθρο 4 παράγραφος 3 της απόφασης 1999/468/ΕΚ, ορίζεται σε ένα μήνα.

3. Η επιτροπή θεσπίζει τον εσωτερικό κανονισμό της.

Άρθρο 11

Οι πρακτικές διαδικασίες εφαρμογής του του παρόντος κανονισμού και ιδίως η διάρκεια των πιστοποιητικών που αναφέρονται στο άρθρο 4 και οι διαδικασίες κοινοποίησης των δεδομένων που αναφέρονται στο άρθρο 9 αποφασίζονται σύμφωνα με τη διαδικασία που προβλέπεται στο άρθρο 10 παράγραφος 2.

ΚΕΦΑΛΑΙΟ IV

Μεταβατικές και τελικές διατάξεις

Άρθρο 12

1. Οι κανονισμοί (ΕΟΚ) αριθ. 2358/71 και (ΕΚ) αριθ. 1674/72 καταργούνται.

2. Οι παραπομπές στον κανονισμό (ΕΟΚ) αριθ. 2358/71 θεωρείται ότι αναφέρονται στον παρόντα κανονισμό σύμφωνα με τον πίνακα αντιστοιχίας που περιέχεται στο παράρτημα.

Άρθρο 13

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης .

Εφαρμόζεται από την 1 η Ιουλίου 2006.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

Πίνακας αντιστοιχίας

Κανονισμός (ΕΟΚ) αριθ. 2358/71 | Παρών κανονισμός |

Άρθρο 1 | Άρθρο 1 |

Άρθρο 2 | Άρθρο 2 |

– | Άρθρο 3 |

Άρθρο 3 | – |

Άρθρο 3α | – |

Άρθρο 4 παρ. 1, στοιχείο α), πρώτη πρόταση | Άρθρο 4 |

Άρθρο 4 παράγραφος 2, δεύτερο εδάφιο | Άρθρο 11 |

Άρθρο 5 παράγραφος 1 | Άρθρο 5 |

Άρθρο 5, παράγραφος 2, άρθρο 6 | Άρθρο 6 |

Άρθρο 7 | Άρθρο 7 |

Άρθρο 8 | Άρθρο 8 |

Άρθρο 9, πρώτη πρόταση | Άρθρο 9 |

Άρθρο 9, δεύτερη φράση | Άρθρο 11 |

Άρθρο 11 | Άρθρο 10 |

Άρθρο 12 | – |

Άρθρο 13 | – |

Άρθρο 14 | – |

Άρθρο 15 | – |

Άρθρο 16 | – |

– | Άρθρο 12 |

Άρθρο 17 | Άρθρο 13 |

ΔΗΜΟΣΙΟΝΟΜΙΚΟ ΔΕΛΤΙΟ |

1. | ΚΟΝΔΥΛΙΟ: 05 02 11 02 | ΠΙΣΤΩΣΕΙΣ: 110 εκατομ. ευρώ |

2. | ΟΝΟΜΑΣΙΑ ΤΟΥ ΜΕΤΡΟΥ: Πρόταση κανονισμού του Συμβουλίου για την κοινή οργάνωση των αγορών στον τομέα των σπόρων προς σποράν |

3. | ΝΟΜΙΚΗ ΒΑΣΗ: ¨Αρθρο 37 της Συνθήκης |

4. | ΣΤΟΧΟΙ ΤΟΥ ΜΕΤΡΟΥ: Κατάργηση και υποκατάσταση του καν.2358/71 κατόπιν της αναδιάρθρωσης του τομέα των σπόρων προς σποράν ,που εισήγαγε ο καν.1782/2003 |

5. | ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ | ΠΕΡΙΟΔΟΣ 12 ΜΗΝΩΝ (εκατ. ευρώ) | ΤΡΕΧΟΝ ΟΙΚΟΝΟΜΙΚΟ ΕΤΟΣ 2005 (εκατ. ευρώ) | ΕΠΟΜΕΝΟ ΟΙΚΟΝΟΜΙΚΟ ΕΤΟΣ 2006 (εκατ. ευρώ) |

5.0 | ΔΑΠΑΝΕΣ ΠΟΥ ΒΑΡΥΝΟΥΝ - ΤΟΝ ΠΡΟΫΠΟΛΟΓΙΣΜΟ ΤΩΝ ΕΚ (ΕΠΙΣΤΡΟΦΕΣ/ΠΑΡΕΜΒΑΣΕΙΣ) - ΤΟΥΣ ΕΘΝΙΚΟΥΣ ΠΡΟΫΠΟΛΟΓΙΣΜΟΥΣ - ΑΛΛΟΥΣ ΤΟΜΕΙΣ | - | - | - |

5.1 | ΕΣΟΔΑ - ΙΔΙΟΙ ΠΟΡΟΙ ΤΩΝ ΕΚ (ΕΙΣΦΟΡΕΣ/ΔΑΣΜΟΙ) - ΣΤΟ ΕΘΝΙΚΟ ΕΠΙΠΕΔΟ | - | - | - |

2007 | 2008 | 2009 | 2010 |

5.0.1 | ΠΡΟΒΛΕΨΕΙΣ ΔΑΠΑΝΩΝ | - | - | - | - |

5.1.1 | ΠΡΟΒΛΕΨΕΙΣ ΕΣΟΔΩΝ | - | - | - | - |

5.2 | ΤΡΟΠΟΣ ΥΠΟΛΟΓΙΣΜΟΥ: |

6.0 | ΔΥΝΑΤΗ ΧΡΗΜΑΤΟΔΟΤΗΣΗ ΔΙΑ ΠΙΣΤΩΣΕΩΝ ΕΓΓΕΓΡΑΜΜΕΝΩΝ ΣΤΟ ΣΧΕΤΙΚΟ ΚΕΦΑΛΑΙΟ ΤΟΥ ΥΠΟ ΕΚΤΕΛΕΣΗ ΠΡΟΫΠΟΛΟΓΙΣΜΟΥ- | ΝΑΙ ΟΧΙ |

6.1 | ΔΥΝΑΤΗ ΧΡΗΜΑΤΟΔΟΤΗΣΗ ΔΙΑ ΜΕΤΑΦΟΡΑΣ ΜΕΤΑΞΥ ΚΕΦΑΛΑΙΩΝ ΤΟΥ ΥΠΟ ΕΚΤΕΛΕΣΗ ΠΡΟΫΠΟΛΟΓΙΣΜΟΥ | ΝΑΙ ΟΧΙ |

6.2 | ΑΝΑΓΚΗ ΣΥΜΠΛΗΡΩΜΑΤΙΚΟΥ ΠΡΟΫΠΟΛΟΓΙΣΜΟΥ | ΝΑΙ ΟΧΙ |

6.3 | ΠΙΣΤΩΣΕΙΣ ΠΟΥ ΠΡΕΠΕΙ ΝΑ ΕΓΓΡΑΦΟΥΝ ΣΤΟΥΣ ΜΕΛΛΟΝΤΙΚΟΥΣ ΠΡΟΫΠΟΛΟΓΙΣΜΟΥΣ | ΝΑΙ ΟΧΙ |

ΠΑΡΑΤΗΡΗΣΕΙΣ: |

[1] ΕΕ L 246 της 5.11.1999, σ. 1. κανονισμός όπως τροποποιήθηκε τελευταία από τον κανονισμό (ΕΚ) αριθ. 1782/2003 (ΕΕ L 270 της 21.10.2003, σ. 1).

[2] Βλέπε σημείωμα 4). κανονισμός όπως τροποποιήθηκε τελευταία από τον κανονισμό (ΕΚ) αριθ. 118/2005 της Επιτροπής (ΕΕ L 24 της 27.1.2005, σ. 15).

[3] ΕΕ L 177 της 4.8.1972, σ. 1. Κανονισμός που τροποποιήθηκε την τελευταία φορά από τον κανονισμό (ΕΟΚ) αριθ. 3795/85 (ΕΕ L 367 της 31.12.1985, σ. 21).

[4] ΕΕ L 345 της 20.11.2004, σ. 1. Κανονισμός όπως τροποποιήθηκε τελευταία από τον κανονισμό (ΕΚ) αριθ. 794/2005 (ΕΕ L 134 της 27.5.2005, σ. 6).

[5] ΕΕ L 184 της 17.7.1999, σ. 23.